24−25-noyabr kunlari Qamchiq dovonida qor yog‘ishi kutilmoqda

24−25-noyabr kunlari Qamchiq dovonida ob-havo o‘zgarishi kutilmoqda. Bu haqda O‘zbekiston gidrometeorologiya markazi xabar berdi.

Xabarda aytilishicha, bu kunlarda dovonda yomg‘ir yog‘ib, uning qorga aylanishi ehtimoli bor.
Shamol tezligi 15−20 metr/sekundgacha kuchayishi, havo harorati esa −12 darajagacha pasayishi kutilmoqda.